

**Санкт-Петербург қаласында (Ресей Федерациясы) 2002 жылғы 7 маусымда қол қойылған Шанхай ынтымақтастық ұйымының хартиясына өзгерістер енгізу туралы хаттаманы ратификациялау туралы**

Қазақстан Республикасының 2008 жылғы 15 желтоқсандағы N 103-IV Заңы

      Санкт-Петербург қаласында (Ресей Федерациясы) 2002 жылғы 7 маусымда қол қойылған Шанхай ынтымақтастық ұйымының
хартиясына
өзгерістер енгізу туралы Ташкентте 2003 жылғы 5 қыркүйекте қол қойылған хаттама ратификациялансын.

*Қазақстан Республикасының*
  
*Президенті                                 Н. НАЗАРБАЕВ*

**Санкт-Петербург қаласында (Ресей Федерациясы)**
  
**2002 жылғы 7 маусымда қол қойылған Шанхай ынтымақтастық**
  
**Ұйымының хартиясына өзгерістер енгізу туралы**
  
**ХАТТАМА**

      Шанхай ынтымақтастық ұйымына мүше мемлекеттер 2002 жылғы 7 маусымдағы Шанхай ынтымақтастық ұйымының
хартиясына
(бұдан әрі - Хартия) өзгерістер енгізу туралы Шанхай ынтымақтастық
ұйымына мүше мемлекеттер басшыларының 2003 жылғы 29 мамырдағы шешіміне сәйкес, төмендегілер туралы осы Хаттаманы жасады:

**1-бап**

      Хартияның
10-бабының
бірінші абзацындағы "Бішкекте (Қырғыз Республикасы)" деген сөз тіркесі "Ташкентте (Өзбекстан Республикасы)" деген сөз тіркесіне өзгертіледі.

**2-бап**

      Осы Хаттама оған қол қойған мемлекеттердің ратификациялауына жатады және төртінші ратификациялық грамотаны депозитарийге сақтауға тапсырған күннен бастап отызыншы күні күшіне енеді.

**3-бап**

      Осы Хаттама Хартияның ажырамас бөлігі болып табылады.

      Ташкентте 2003 жылғы 5 қыркүйекте орыс және қытай тілдерінде бір түпнұсқа данада жасалды және де екі мәтіннің күші бірдей.

*ҚАЗАҚСТАН РЕСПУБЛИКАСЫ ҮШІН*

*ҚЫТАЙ ХАЛЫҚ РЕСПУБЛИКАСЫ ҮШІН*

*ҚЫРҒЫЗ РЕСПУБЛИКАСЫ ҮШІН*

*РЕСЕЙ ФЕДЕРАЦИЯСЫ ҮШІН*

*ТӘЖІКСТАН РЕСПУБЛИКАСЫ ҮШІН*

*ӨЗБЕКСТАН РЕСПУБЛИКАСЫ ҮШІН*

      2003 жылғы 5 қыркүйекте Ташкент қаласында жасалған 2002 жылғы 7 маусымда Санкт Петербург қаласында ШЫҰ Хартиясына өзгерістер енгізу туралы Хаттаманың бұл көшірмесінің дәлдігін куәландырамын.

*Қазақстан Республикасы*
  
*Сыртқы істер министрлігі*
  
*Жалпыазиялық ынтымақтастық*
  
*департаментінің*
  
*Басқарма бастығы                             Қ. Тумыш*

*РҚАО-ның ескертуі: Бұдан әрі Хаттаманың мәтіні қытай тілінде  берілген.*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК